Hans Kristian Qram

Hans Kristian Qram () () — Dan bakterioloq. Hüquq Professoru olan Frederik Terkel Qram və Luis Kristian Roulun övladı olmuşdur.

Kopenhagen Universitetində botanika oxudu və sonra zooloq Yapetus Steenstrupun assistenti kimi işləməyə başladı. Bitkiylə bağlı işləri onu farmakologiya əsasları və mikroskopun istifadəsini öyrənməsinə gətirib çıxardı.

1878-ci ildə tibb məktəbində təhsil almağa başladı və 1883-cü ildə məzun oldu. Eyni zamanda təhsili boyunca Avropanı gəzdi. 1884-cü ildə Berlində, iki böyük bakteriya sinfinin ayırd edilməsi üçün bir üsul inkişaf etdirdi. Metod Qram boyama adını aldı və biokimya və mikrobiologiya standart prosedur oldu.

1891-ci ildə Qram farmakologiya dərsləri verməyə başladı və ilin sonunda Kopenhagen Universitetində farmakologiya professoru təyin olundu. 1900-cü ildə farmakologiya professoru vəzifəsindən istefa edib, tibbi daha dərin araşdırmaq fikrinə düşdü və araşdırmalar apardı.

 Məşhur tədqiqatı 
Hans Kristian Qramın məşhur tədqiqatı, biologiya elminin standart prosedurlarına gətirmiş, öz şərəfinə adlandırılmış Qram boyama metodu oldu. Bu metodu beynəlxalq şöhrətə qovuşduran qram boyama üsulu bakteriyaların mikroskop altında daha dəqiq görülməsi üçün rövnəqləndirmişdir. Qram boyama icad edildikdən sonra bakteriyaları təsnif etmək üçün ən çox istifadə olunan üsullardan biri olmuşdur. Qram o qədər təvazökar olmuşdur ki, üsulu izah etdiyi məqaləyə belə bir qeyd əlavə etmişdi: Paylaşmama baxmayaraq üsul o qədər də mükəmməl deyil və qüsurları var, amma sizin üsulu inkişaf etdirib işlətməyinizi ümid etdiyim üçün məqalədə bölüşdüm". Qram boyasının xammalı kristal viyole boyasıdır.

 Digər tədqiqatları 
Kişi qırmızı qan hüceyrəsi haqqında tədqiqatlar aparmışdır. 1900-cü ildə tibb professoru olduqdan sonra 4 ədəd tibbi məqalə dərc etdirmiş və bu məqalələr Danimarkada olduqca çox istifadə edilmişdir.

Qram 1923-cü ildə təqaüdçü olaraq, tibbi araşdırmalarına son vermişdir.

 Mənbə 
 H. C. J. Gram: Blodet hos Klorotiske med Hensyn til Blodlegemernes Tal og Størrelse hos Mennesket. Kopenhagen, 1882.
 H. C. J. Gram: Undersøgelser over de røde Blodlegemers Størrelse hos Mennesket. PhD afhandling, Kopenhagen, 1883.
 H. C. J. Gram: Über die isolierte Färbung der Schizomyceten in Schnitt- und Trockenpräparaten. Fortschr. Med. 2 (1884), 135–139.
 H. C. J. Gram: Klinischer Versuch über die diuretische Wirkung der Theobromin. Therapeutisches Monatsheft. IV, 1890; Diuretin.
 H. C. J. Gram: Lægemidlernes Egenskaber og Doser i Tabelform. Kopenhagen, 1897.
 H. C. J. Gram: Klinisk-therapeutiske Forelæsninger for de Studerende. 4 bind. Kopenhagen, 1902–1909.

 İstinadlar